section_heading: Povijest
paragraph_text: Projektanti su arhitekte iz Foggiae Nicola Danza i Rodolfo Mancano. Ulazna vrata, oltar, ambone, križ iznad oltara... djelo su Studija primijenjene umjetnosti Igino Legnaghija iz Verone. Izlivanje vrata od bronce vršeno je u radionici Pjerina Kolinikaja u Tirani. Zvona, postavljena na dva zvonika, izlivena su u Innsbrucku, od strane poznate tvrtke Grassmayr. Vitraji su djelo Rassoma Giorgia i Rolanda Tesadrija iz Italije, a izrađeni su tehnikom lasera na staklu, specijalno za ovu priliku, u Bolzanu. Mramor je iz Crne Gore a stolice za svećenike i klupe za koncelebrante i ministrante, rad su tvrtke Braća Đerđi iz Bibaja kod Uroševca. Lusteri u obliku pet križeva djelo su tvrtke rasvjete Dekor iz Zaboka, a ozvučenje je uradila tvrtka Strasser iz Stuttgarta.<ref>